Titāno kalns

Titāno kalns () ir 739 metrus augsta Apenīnu virsotne, kas atrodas Sanmarīno centrālajā daļā un ir valsts augstākais kalns. Pie kalna atrodas valsts galvaspilsēta Sanmarīno. Katrā no kalna trīs virsotnēm atrodas viduslaiku cietoksnis, kopā saukti par Sanmarīno trīs torņiem. Šo cietokšņu simboli redzami valsts ģerbonī un karogā. Ap Titāno kalnu 4. gadsimtā izveidojās Sanmarīno valsts. 2008. gadā Sanmarīno vecpilsēta un Titāno kalns tika iekļauti UNESCO Pasaules mantojuma sarakstā. 

 Ārējās saites 

Kategorija:UNESCO Pasaules mantojuma vietas Sanmarīno
Kategorija:Sanmarīno kalni